stanford-oval/wikipedia huggingface dataset:
William Moerner

| William Moerner |
| --- | --- |
 Moerner vuonna 2013.
Henkilötiedot
Syntynyt: 1953 Pleasanton, Kalifornia, Yhdysvallat
Koulutus ja ura
Tutkimusalue:  Fysiikka
Palkinnot:   Nobelin kemianpalkinto (2014) Wolfin palkinto
Aiheesta muualla
profiles.stanford.edu/w-moerner
William Esco (W. E.) Moerner (s. 1953 Pleasanton, Kalifornia, Yhdysvallat) on yhdysvaltalainen fysikaalinen kemisti. Moerner toimii kemian ja sovelletun fysiikan professorina Stanfordin yliopistossa ja hänen tutkimusryhmänsä tutkii biokemiallisia prosesseja käyttäen hyväkseen laserspektroskopiaa ja fluoresenssimikroskopiaa. Näin voidaan tutkia yksittäisiä molekyylejä. Moernerille myönnettiin Nobelin kemianpalkinto vuonna 2014 yhdessä Eric Betzigin ja Stefan Hellin kanssa erittäin korkean resoluution fluoresenssimikroskopian menetelmien kehittämisestä.
Moerner valmistui filosofian tohtoriksi Cornellin yliopistosta vuonna 1982. Moernerin tutkimukset koskevat muun muassa fluoresenssimikroskopiaa tiheässä väliaineessa. Vuonna 1989 julkaistussa tutkimuksessaan hän totesi, että menetelmällä on mahdollisuus tutkia yksittäisiä fluoresoivia molekyylejä ja onnistui tutkimaan yksittäisten pentaseenimolekyylien fluoresenssia p-terfenyylikiteissä nestemäisen heliumin lämpötilassa. Moerner oli ensimmäinen, joka tutki tällä tavoin yksittäisiä molekyylejä. Myöhemmin Moerner tutki fluoresenssimikroskopiamenetelmillä muun muassa vihreää fluoresoivaa proteiinia.
Moerner on voittanut Wolfin palkinnon kemiasta vuonna 2008.
Vladimir Dašić

| Vladimir Dašić> Henkilötiedot |
| --- | --- |
Koko nimi:  Vladimir Dašić
Syntynyt: 13. toukokuuta 1988 (ikä 36) Titograd, Montenegron sosialistinen tasavalta
Kansalaisuus:   Montenegro
Koripalloilija
Pelipaikka:  Pieni laitahyökkääjä/Iso laitahyökkääjä
Pituus:  208 cm
Paino:  107 kg
Nyk. joukkue:   KK Union Olimpija
Sarja:  1. A SKL Euroliiga
Pelaajaura
Seurajoukkueet
2004–2009 2009–2010 2010 2010–2012 2012–:   KK Budućnost Podgorica  Real Madrid → CB Gran Canaria  Lottomatica Roma  KK Union Olimpija
Maajoukkueet
2009–:   Montenegro
Aiheesta muualla
FIBA
Vladimir Dašić (s. 13. toukokuuta 1988 Titograd) on montenegrolainen koripalloilija, joka edustaa nykyisin KK Union Olimpijaa.
Ura

Dašić aloitti koripallon KK Budućnost Podgorican juniorijoukkueissa, joista hän nousi edustusjoukkueeseen kaudeksi 2004–2005. Joukkueen paidassa hän voitti Montenegron-mestaruuden vuosina 2007–2009. Kaudella 2008–2009 hän teki sarjassa 13,0 pistettä ottelua kohden ja siirtyi kauden päätteeksi Real Madridiin. Dašić pelasi Real Madridissa vain 17 Espanjan liigan ja neljä Euroliigan ottelua. Helmikuussa 2010 hänet vuokrattiinkin CB Gran Canariaan loppukauden mittaisella sopimuksella. Dašić ei pelannut joukkueessa kuitenkaan koko loppukautta, sillä hänen sopimuksensa irtisanottiin erimielisyyksien takia. Tämän jälkeen Dašić siirtyi italialaiseen Lottomatica Romaan. Hän edusti seuraa puolitoista kautta ja liittyi tammikuussa 2012 KK Union Olimpijaan.
Aiheesta muualla

Euroliigan pelaajaprofiili (englanniksi)
Lega Basket SErie A:n pelaajaprofiili (Arkistoitu – Internet Archive) (italiaksi)
William Moseley

William Moseley vuonna 2008.
William Peter Moseley (s. 27. huhtikuuta 1987 Sheepscombe, Gloucestershire) on englantilainen näyttelijä. Parhaiten hänet tunnetaan roolistaan  Peter Pevensienä elokuvissa Narnian tarinat: Velho ja leijona ja Narnian tarinat: Prinssi Kaspian. Hän on myös esittänyt pientä roolia vuoden 2002 televisioversiossa Goodbye, Mr. Chips.
Aiheesta muualla

William Moseley Internet Movie Databasessa. (englanniksi)
Vivisektio (yhtye)

| Vivisektio> Tiedot |
| --- | --- |
Toiminnassa:  1983–1986, 2008–
Tyylilaji:  hardcore punk
Kotipaikka:  Äkäslompolo, Suomi
Jäsenet:  Maria, laulu   Pekka, kitara   Pena, basso   Miikka, rummut  
Entiset jäsenet:  Kirsi, laulu (1984–1986)  Pekka, kitara (1984–1986)  Pena, basso (1984–1986)  Satu, rummut (1984–1986) 
Infobox OKNimi-testi OK: 
Vivisektio on suomalainen hardcore punk -yhtye, joka perustettiin Äkäslompolossa vuonna 1983. Yhtye lopetti toimintansa 1986 tehtyään vain kahdeksan keikkaa, mutta aktivoitui uudelleen vuonna 2008. Alkuperäisjäsenistä ovat mukana kitaristi Pekka ja basisti Pena. Vivisektio teki uransa ensimmäisen Euroopan-kiertueen toukokuussa 2012 esiintyen Saksassa, Tšekissä, Itävallassa ja Puolassa.
Jäsenet > Nykyiset

Maria – laulu
Pekka – kitara
Pena – basso
Miikka – rummut
Jäsenet > Alkuperäinen (1984-1986) kokoonpano

Kirsi – laulu (1984–1986)
Pekka – kitara(1984-1986)
Pena – basso (1984-1986)
Satu – rummut (1984–1986)
Diskografia > Albumit

1984 (2011,  Roku Records, Höhnie Records, Bucho Discos; uusintapainos 2012)
Naamiaiset (2012,  Vietkong Tapes, Reset Not Equal Zero, Black Konflikt / Blood of War / Pure Minds Records)
Systeemin uhri (2012,   Rauha Turva Records)
Totaalinen kaamos 1984 - 1986 (2017,   Refoni)
Uusi normaali (2022,  Svart Records)
Diskografia > EP:t

Ydintalvi (2017, Black Wednesday Records, Bucho Discos, D.I.Y Kolo Records, Höhnie Records, Kämäset Levyt, Papagájuv Hlasatel Records, Roku Records, Vietkong Tapes)
Diskografia > Singlet

”Mausoleumi” (2014, Kämäset levyt, B-puolella ”Noitavaino”)
Diskografia > Kokoelmilla

Hardcore ’013 (2013,  2LP, Kämäset levyt, Roku Records)
Sound the Alarms (2014,  2LP, Maximum Rocknroll Records)
Propaganda Is for Pussies (2014,  LP)
Aiheesta muualla

https://vivisektio.bandcamp.com/
Vivisektion Facebook-sivu
Walk Away

| ”Walk Away” Franz Ferdinand |
| --- | --- | --- |

Singlen tiedot
 Albumilta: You Could Have It So Much Better
 Julkaistu: 5. joulukuuta 2005
 Tuottaja(t): Rich Costey
 Tyylilaji: indie rock
 Kesto: 03.36
 Levy-yhtiö: Domino
Franz Ferdinandin muut singlet
| ”Do You Want To” 2005 | ”Walk Away” 2005 | ”The Fallen” 2006 |
Walk Away on skotlantilaisen indie rock-yhtye Franz Ferdinandin kappale, joka julkaistiin toisena singlenä yhtyeen toiselta albumilta You Could Have It So Much Better ja se nousi Britannian singlelistan sijalle 13.
Kappaleen kitarariffi on samanlainen kuin Kraftwerk-yhtyeen kappaleen ”Das Modell”.
Kappaleet > 7" singlejulkaisu

Walk Away – 3.36
The Fallen (akustinen versio) – 2.44
Kappaleet > CD-julkaisu

Walk Away – 3.36
Sexy Boy (cover) – 3.40
William Morgan Sheppard

William Morgan Sheppard
William Morgan Sheppard (24. elokuuta 1932 Lontoo, Britannia – 6. tammikuuta 2019 Los Angeles, Yhdysvallat) oli brittiläinen näyttelijä.
Sheppard syntyi englantilais-irlantilaiseen perheeseen. Valmistuttuaan Royal Academy of Dramatic Artista hän työskenteli Royal Shakespeare Companyssa ja Yhdysvalloissa Broadway-teattereissa. Hänet on palkittu roolisuorituksesta Harold Pinterin näytelmässä The Homecoming.
Sheppardilla oli osia Star Trekissa ja useissa elokuvissa. Myös hänen poikansa Mark Sheppard on näyttelijä.
Sheppard muistetaan hyvin myös televisiosarjasta Ihmemies MacGyver, jossa hän näytteli kahden jakson verran pahansuopaa sarjamurhaajaa Tri. Zitoa.
Aiheesta muualla

William Morgan Sheppard Internet Movie Databasessa. (englanniksi)
Worms 3D

| Worms 3D |
| --- | --- |

Kehittäjä:  Team 17 Software Zonic Limited, (Mac OS X)
Julkaisija:  Sega Feral Interactive, (Mac OS X)
Säveltäjä:  Bjørn Lynne
Pelisarja:  Worms
Julkaistu:  GameCube & PlayStation 2EU 31. lokakuuta 2003NA 11. maaliskuuta 2004 WindowsEU 31. lokakuuta 2003NA 12. maaliskuuta 2004 XboxEU 31. lokakuuta 2003NA 1. maaliskuuta 2005 Mac OS XNA 21. toukokuuta 2004
Lajityyppi:  taktiikkapeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo OFLC: G8+ PEGI: 3
Alusta:  Mac OS X, Nintendo GameCube, PlayStation 2, Windows, Xbox
Jakelumuoto:  optinen levy
Lisää peliartikkeleitaVideopelien teemasivulla
Infobox OK  : 
Worms 3D on Team 17:n kehittämä ja Segan julkaisema vuoropohjainen taktiikkapeli. Peli on julkaistu vuonna 2003 Nintendo GameCube, PlayStation 2, Windows ja Xbox -alustoille. Peli on jatkoa Worms-pelisarjaan. Pelissä ottavat yhteen maksimissaan yhdestä neljään pelaajan joukkueet vuoropohjaisesti. Peli on Worms-pelisarjan ensimmäinen 3D-grafiikkalla toteuttetu osa. Aikaisempiin osiin verrattuna pelissä on myös vähemmän aseita.
Worms 3D Special Edition

Worms 3D Special Editionin oli määrä olla erikoisjulkaisu pelistä ainoastaan Xboxille, koska Acclaim halusi sisällyttää Liven peliin. Acclaim meni kuitenkin PC- ja konsoliversioiden julkaisun jälkeen vararikkoon jättäen Worms 3D Special Editionin ilman julkaisijaa. Sega julkaisi seuraavan osan Worms-sarjaa eli Worms Forts: Under Siegen ja Worms 3D Special Edition kuopattiin lopullisesti.[lähde? ]
Vastaanotto

Peli on saanut GameSpotin arvostelussa arvosanaksi 7.5/10.
Aiheesta muualla

Worms 3D MobyGamesissa (englanniksi)
Viralliset kotisivut (Arkistoitu – Internet Archive) (englanniksi)
Segan Worms 3D sivut (englanniksi)
-pelisarja
| 2D-versiot |
| --- | --- |
Ensimmäinen sukupolvi:   Worms  The Director's Cut 
Toinen sukupolvi:   Worms 2  Armageddon  World Party  Battle Pack 
Kolmas sukupolvi:   Open Warfare  Worms XBLA  Open Warfare 2  A Space Oddity 
3D-versiot
Ensimmäinen sukupolvi:   3D  Forts  Mayhem 
Muut pelit
Muut:   Worms Pinball  Worms Blast  Javapelit
William Muir

Muotokuva Sir William Muirista
William Muir (27. huhtikuuta 1819 Glasgow – 11. heinäkuuta 1905 Edinburgh) oli yksi merkittävimmistä englantilaisista orientalisteista ja islamin tutkijoista 1800-luvulla. Hän toimi korkea-arvoisena siirtomaavirkamiehenä brittiläisessä Intiassa.
Teokset

Muirin teos The Life of Mahomet ilmestyi neljänä niteenä vuosina 1856–1861. Muir suhtautui periaatteessa skeptisesti islamilaiseen perimätietoon. Hän katsoi, että myös näennäisesti aidot perimätiedot sisälsivät paljon liioittelua ja sepitettä. Muir lainasi hyväksyvästi Gustav Weilin ajatuksia, jonka mukaan perimätieto sisälsi runsaasti uskonnollisista tai poliittisista syistä vääristeltyä tietoa Muir uskoi kuitenkin, että huolellisen tutkimuksen avulla perimätiedosta olisi löydettävissä aito totuus. Todellisuudessa Muir omaksui täysin kritiikittömästi varhaisten islamilaisten historioitsijoiden kertomukset.
Käännös suomeksi
Yhdistynyt vasemmisto (Kreikka)

| Yhdistynyt vasemmisto> Ενωμένη Αριστερά |
| --- | --- |
  
  
  
Perustettu:  1974
Lopetti:  1977
Ideologia:  kommunismi demokraattinen sosialismi
Poliittinen kirjo:  vasemmisto
Värit:      
Infobox OKVirheellinen NIMI-arvo: 
Yhdistynyt vasemmisto (kreik. Ενωμένη Αριστερά, Enoméni Aristerá) oli kreikkalainen vasemmistolaisten puolueiden vaaliliitto. Se perustettiin vuonna 1974 Kreikan sotilasjuntan kaatumista seuranneisiin vuoden 1974 parlamenttivaaleihin ja lakkautettiin vuonna 1977.
Jäsenpuolueet

Yhdistyneen vasemmiston jäsenpuolueet olivat:
| Puolue | Puolue | Ideologia |
| --- | --- | --- |
|  | Kreikan kommunistinen puolue (KKE) | kommunismi |
|  | Kreikan sisäinen kommunistinen puolue (KKE Esot.) | eurokommunismi |
|  | Yhdistynyt demokraattinen vasemmisto (EDA) | demokraattinen sosialismi |
Vaalitulokset

Vaaliliiton tulokset parlamenttivaaleissa ovat:
| Vuosi | Vaalit | Johtaja | Äänet> Määrä | Äänet>  % | Paikkamäärä | Asema / Huomautukset |
| --- | --- | --- | --- | --- | --- | --- |
| 1974 | Parlamenttivaalit 1974 | Ilías Ilioú | 464 787 | 9,47 | 8 / 300 | oppositiossa |
When My Baby Smiles at Me

| When My Baby Smiles at Me |
| --- | --- |

Ohjaaja:  Walter Lang
Käsikirjoittaja:   Elizabeth Reinhardt  Lamar Trotti 
Perustuu:  Arthur Hopkinsin ja George Manker Wattersin näytelmään
Tuottaja:  George Jessel
Säveltäjä:  Alfred Newman
Kuvaaja:  Harry Jackson
Leikkaaja:  Barbara McLean
Tuotantosuunnittelija:  Leland Fuller
Pääosat:   Betty Grable  Dan Dailey 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios
Ensi-ilta:   Yhdysvallat  5. marraskuuta 1948  San Francisco, Kalifornia  10. marraskuuta 1948  New York City, New York  23. marraskuuta 1948 
Kesto:  98 minuuttia
Alkuperäiskieli:  englanti
Tuotto:  $ 4 200 000
Aiheesta muualla
IMDb 
Elonet
AllMovie
Infobox OKNimi-testi OK: 
When My Baby Smiles at Me (engl. When My Baby Smiles at Me) on Walter Langin ohjaama yhdysvaltalainen Technicolor-menetelmällä kuvattu musikaalielokuva vuodelta 1948, jonka pääosissa ovat Betty Grable ja Dan Dailey toisessa yhteisessä elokuvassaan. Sivuosissa ovat muun muassa Jack Oakie ja June Havoc. 20th Century Fox -studio tuotti elokuvan.
When My Baby Smiles at Me oli ehdokkaana vuonna 1949 kahden Oscar-palkinnon saajaksi; paras miespääosa (Dan Dailey) ja paras musiikki (Alfred Newman).
Juoni

When My Baby Smiles at Me sijoittuu 1920-luvulle, missä Bonny Kane ja "Skid" Johnson työskentelevät vaudeville-esiintyjinä Kansas Cityssä. Myöhemmin Johnson saa vihdoinkin Broadwaylla läpimurtonsa. Menestys nousee hänen päähänsä katastrofaalisin seurauksin; hänestä tulee alkoholisti ja hän menettää tähteytensä. Bonny saa tarpeekseen, hän ottaa avioeron Skidistä ja menee vihille kirjatilalaisen Harvey Howellin kanssa, mutta Skidin vanha kaveri Bozo yrittää auttaa kaatunutta tähteä. Bozon tehtävä näyttää toivottomalta, kunnes Bonny astuu takaisin kuvioihin...
Juoni > Rooleissa

| 0 | 1 | 2 |
| --- | --- | --- |
|  Betty Grable  | … |  Bonny Kane   |
|  Dan Dailey  | … |  "Skid" Johnson   |
|  Jack Oakie  | … |  Bozo Evans   |
|  June Havoc  | … |  Gussie Evans   |
|  Richard Arlen  | … |  Harvey Howell   |
|  James Gleason  | … |  Lefty Moore   |
Tausta

When My Baby Smiles at Me on kolmas elokuva, joka perustuu suosittuun Broadway-näytelmään Burlesque, jonka ovat kirjoittaneet Arthur Hopkins ja George Manker Watters. Muut elokuvat ovat The Dance of Life (1929) ja Puolitiessä taivaaseen (Swing High, Swing Low, 1937). When My Baby Smiles at Me on ensimmäinen ja ainoa Technicolor-menetelmällä kuvattu elokuvaversio näytelmästä.
Vastaanotto

When My Baby Smiles at Me sai kotimaan ensi-iltansa 5. marraskuuta vuonna 1948 San Franciscossa, Kaliforniassa. Maanlaajuinen ensi-ilta oli 10. marraskuuta 1948. New Yorkissa When My Baby Smiles at Me sai ensi-illan 23. marraskuuta 1948.
When My Baby Smiles at Me oli vuoden 1948 kaupallisesti menestyneimpiä elokuvia ja 20th Century Foxin menestynein. Grablen toinen vuoden 1948 elokuva, Kärpännahkaviitta, menestyi myös hyvin kaupallisesti, mutta When My Baby Smiles at Me -elokuvaa heikommin.
Vastaanotto > Palkintoehdokkuudet

| 0 | 1 | 2 | 3 |
| --- | --- | --- | --- |
| Vuosi | Palkinto | Kategoria | Kenelle |
| 1949 | Oscar-palkinto | Paras musiikki | Alfred Newman |
| 1949 | Oscar-palkinto | Paras miespääosa | Dan Dailey |
| 1949 | Writers Guild of America -palkinto | Paras kirjoitettu amerikkalainen musikaali | Lamar Trotti |
Muuta

Lux Radio Theater lähetti 60 minuutin elokuvan radiosovituksen 25. huhtikuuta vuonna 1949, jossa Betty Grable ja Dan Dailey uusivat elokuvaroolinsa.
Screen Director's Playhouse lähetti 30 minuutin elokuvan radiosovituksen 5. toukokuuta vuonna 1950, jossa Betty Grable uusi elokuvaroolinsa.
Elokuvasta tehtiin televisioversio Burlesque, joka lähetettiin CBS:llä Shower of Stars -sarjassa 17. maaliskuuta vuonna 1955. Pääosissa olivat Dan Dailey ja Jackie Oakie, jotka uusivat elokuvaroolinsa sekä Marilyn Maxwell ja Joan Blondell.
When My Baby Smiles at Me oli toinen neljästä Betty Grablen ja Dan Daileyn yhteistyöstä. Muut elokuvat ovat Kevytmielinen äitini (1947), Sinitaivas (1950) ja Seikkailu Tokiossa (1951).
Aiheesta muualla

When My Baby Smiles at Me Internet Movie Databasessa (englanniksi)
Yi U

Yi U vuoden 1937 tienoilla.
Yi U (kor. 이우; 15. marraskuuta 1912 – 7. elokuuta 1945) oli Korean keisarillisen perheen jäsen ja Japanin keisarillisen armeijan everstiluutnantti toisen maailmansodan aikana.
Yi U syntyi 15. marraskuuta 1912 Soulissa.  Hänen isä oli Yi Kang, keisari Gojongin viides lapsi. Hän lähti Japaniin opiskelemaan vuonna 1922. Hän valmistui nuorisoväen sotilaskoulusta ja armeijan upseerikoulusta. Ystävien tarinoiden perusteella hän inhosi japanilaisia ja oli kilpailuhenkinen.  Yi U meni naimisiin Park Chan-jun kanssa vaikeuksien jälkeen vuonna 1935 ja heille syntyi kaksi poikaa.
Yi palveli Japanin armeijassa ja oli sijoitettuna Kiinaan. Hän aloitti aliluutnanttina 25. lokakuuta 1933, ylennettiin luutnantiksi 25. lokakuuta 1935, kapteeniksi 1. maaliskuuta 1938, majuriksi 15. lokakuuta 1941 ja everstiluutnantiksi 10. kesäkuuta 1945.
Yi U kuoli 7. elokuuta 1945 Hiroshiman atomipommituksessa.
Aiheesta muualla

Kuvia tai muita tiedostoja aiheesta Yi U Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Yi U
Käännös suomeksi
Viskanin vesistö

Ruotsin päävesistöalueet
Näkymä melottaessa Boråsissa.
Viskanin vesistö (ruots. Viskans avrinningsområde, vesistöaluetunnus 105) muodostuu Pohjanmeren ja Itämeren vaihettumisvyöhykkeeseen Kattegatiin laskevan Viskanin ja sen sivujokien yhteisestä valuma-alueesta, jonka kokonaispinta-ala on 2 202 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Viskan. Joen pituus on 142 kilometriä ja laskee Kattegatiin noin 1,11 kuutiokilometriä vettä vuodessa.
Vesistön valuma-alue

Viskanin vesistö sijaitsee Ätranin vesistön (tunnus 103) ja sitä paljon suuremman Götajoen vesistön (tunnus 108) välisessä taskussa, jossa sijaitsee Rolfsånin vesistö (tunnus 106) lisäksi kolmaskin päävesistö. Sillä on Ätranin vesistön kanssa pitkä yhteinen vedenjakaja, mutta sen alajuoksulla se vaihtuu Himleånin vesistöksi (tunnus 104). Viskanin keskivaiheella Götajoen vesistö vaihtuu Rolfsånin vesistöön. Alajuoksulla on Viskanin pohjoispuolella joensuun ympäristössä mereen laskevien ojien ja purojen valuma-alueita, joiden yhteispinta-ala on kohtalaisen suuri.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (30,7 %), turve (11,0 %), kalliomaa (34,3 %), hiekka ja sora (2,5 %), multamaa (8,6 %), savimaa (5,1 %) ja jäätikköjokijäänteet (1,2 %). Alueen maankäyttöä esittävät maiden käyttöluokitukset, joiden mukaan alueella on metsämaita (68,7 %), soita ja kosteikkoja (2,5 %), viljelymaita (13,9 %), taajamia ja pinnoitettuja alueita (3,3 %) sekä joutomaita (5,8 %). Näiden lisäksi on 5,7 % vesistöjä.
Vesistön valuma-alue > Virtaamia

SMHI on julkaissut tilastossaan Viskanin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 41,7 kuutiometriä sekunnissa (m³/s), keskiylivirtaama (MHQ) on 154 m³/s ja keskialivirtaama (MNQ) on 8,53 m³/s . Toisen lähteen mukaan joen keskivirtaama on 35,3 m³/s ja keskiylivirtaama (MHQ) on 156 m³/s ja keskialivirtaama (MNQ) on 3,2 m³/s . Suurin kuukausittainen keskivirtaama 151,1 m³/s on mitattu helmikuussa 1990 ja pienin 5,9 m³/s elokuussa 1984. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot.
Vesivoima

Vesistöalueella on patorekisterin mukaan 91 patoa, joista 9,4 % säännöstellään vesistön jokien virtaamia. Patojen säännöstelykapasiteetti on 121,5 miljoonaa kuutiometriä.
Viskanin pääuomassa on 13 vesivoimalaitosta: Kullagård, Kungsfors, Kinnaström, Stämmemad, Rydal, Viskafors, Rydboholm, Kröklingsfors, Gingri, Vasse, Hulta, Haby ja Strömmen. Vesistön sivu-uomissa on vielä 9 voimalaa lisää:
Häggånissa on Fritsla ja Häggårda,
Kungsäterånissa on Bota, Hult ja Hultaberg,
Lillån Kungsäterissa on Stackenäs ja Strömma,
Surtanissa on Mölnebacka,
Torestorpsånissa on Hallstorpsfallet.
Voimaloiden yhteisteho on 22,4 megawattia ja niiden vuosituotanto on noin 65,7 gigawattituntia.
Käännös suomeksi
Women's Flat Track Derby Association

Women's Flat Track Derby Association (WFTDA) on naisten flat track roller derbyn kansainvälinen kattojärjestö, johon kuuluu yli 400 seuraa ympäri maailman.
Suomalaiset seurat

WFTDA:han kuuluu viisi suomalaista seuraa, joista kansainvälisistä rankingeistä kilpailee yhteensä kuusi joukkuetta:
Dirty River, Dirty River Roller Derby
Helsinki A, Helsinki Roller Derby
Helsinki Bees, Helsinki Roller Derby
Kallio, Kallio Rolling Rainbow
Oulu, Oulu Roller Derby
Tampere, Tampere Roller Derby
Edvard Rudolf Neovius

Edvard Rudolf Neovius, Akseli Gallen-Kallelan maalaus vuodelta 1898.
Edvard Rudolf Neovius (14. marraskuuta 1851 Hamina – 27. syyskuuta 1917 Kööpenhamina)  oli suomalainen matemaatikko, Helsingin yliopiston matematiikan professori 1883–1900. Hän oli senaattori ja valtiovarain toimituskunnan päällikkö 1900–1905. Hänen tieteelliset tutkimuksensa käsittelivät differentiaaligeometriaa. Hänen väitöskirjansa aihe oli Kurvor af tredje och fjerde garden betraktade s\aa som alster af tvänne projektiva involutioner.
Ylöjärven työväentalo

| Ylöjärven työväentalo |
| --- | --- |
 Ylöjärven työväentalo.
Valmistumisvuosi:  1939
Purkuvuosi:  2014
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ylöjärven työväentalo oli Ylöjärvelle Soppeenmäkeen vuonna 1939 valmistunut työväentalon rakennus, jonne johtaa Työväentalontie. Se purettiin joulukuussa vuonna 2014. Hirret oli alun perin peräisin Kuljun työväentalosta. Rakennus siirtyi Ylöjärven kunnan omistukseen vuonna 1991, jolloin se oli hyvässä kunnossa. Sen hoito jäi huonoksi, ja kaupunki päätti purkaa sen. Hirret siirtyvät uuteen käyttöön Ikaalisiin.
Pirkanmaan maakuntamuseon mielestä talo ja sen historia ovat ainutlaatuisia. Talossa on sen kunnan omistukseen siirtymisen jälkeen kokoontunut muun muassa Ylöjärven eläkeläisten yhdistys.
Ylöjärven työväenyhdistys perustettiin vuonna 1905, ja kokoukset järjestettiin ensi alkuun Ylöjärven työväenopiston nykyisessä toimitalossa Sauriossa. Vuodesta 1918 alkaen kokoonnuttiin yksityiskodeissa ja tilaisuuksia järjestettiin Mutalan työväentalolla (rv 1907), Vahantaan työväentalolla ja kesäaikaan Ahveniston ladossa. Kun työväentalo valmistui, se oli pitkään aktiivisessa käytössä, kokousten, harrastustoiminnan pitopaikkana, jossa toimivat näytelmäkerhot ja opintokerhot, ja järjestettiin tansseja. Se oli myös tiedonvälityksen keskeinen paikka.
Ylöjärven osayleiskaavan muutosehdotuksessa vuodelta 2011 rakennus esitetään suojeltavaksi. Kaupunginvaltuuston kokouksessa tammikuussa 2013 esitettiin säilytystä puoltava Museoviraston lausunto: ”Museovirasto pitää valitettavana, jos tämä Suomessa viimeinen vielä näin aktiivisessa käytössä oleva työväentalo puretaan. Museoviraston mielestä rakennus on tyydyttävässä kunnossa ja vielä peruskorjattavissa asukkaiden käyttöön.” Museoviraston suojelun taas esti, että rakennusta on kunnostettu 1970-luvulla.
Worms Armageddon

| Worms Armageddon |
| --- | --- |

Kehittäjä:  Team 17
Julkaisija:  Microprose
Jakelija:  Steam, GOG.com ja Humble Store
Säveltäjä:  Bjørn Lynne
Pelisarja:  Worms
Julkaistu:  1999
Lajityyppi:  strategiapeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 7  USK 6 
Alusta:  Sega Dreamcast, Game Boy Color, Nintendo 64, Windows, PlayStation
Jakelumuoto:  CD-ROM, Steam
Lisää peliartikkeleitaVideopelien teemasivulla
Infobox OK  : 
Worms Armageddon on Team 17:n kehittämä ja Microprosen julkaisema strategiapeli. Peli on julkaistu vuonna 1999 ja se kuuluu Worms-pelisarjaan.